arkitekturmaleri
Store norske leksikon,Kunst og estetikk,Bildende kunst,Kunstvitenskap,Termer og begreper i bildende kunst
Arkitekturmaleri er malerkunst med arkitektur som hovedmotiv. Den opptrådte allerede i romersk kunst (Pompeii) som et illusjonsskapende og dekorativt ledd i romutsmykning, men fikk økt betydning gjennom renessansens interesse for perspektivet.
Arkitekturmaleriet ble utviklet til en selvstendig kunstart i Nederland på 1500-tallet, med kunstnere som Emanuel de Witte og senere Jan van der Heyden. På 1700-tallet ble det såkalte veduttmaleriet skapt i Venezia, med de italienske malerne Canaletto, Bernardo Bellotto og Francesco Guardi.Innen grafikken må særlig nevnes Giovanni Battista Piranesi.I Norge er Vincent Stoltenberg Lerche representant for arkitekturmaleriet. Les mer i Store norske leksikon kunst vedutt arkitektur